Angrepet ble utført ved hjelp av et botnett bestående av 20.000 infiserte datamaskiner, opplyser aktor Mats Ljungqvist till IDG.se.
Swedbanks nettsider ble i starten av november utsatt for et tjenestenektangrep (DDoS), som satte sidene ut av spill store deler av dagen. Også konkurrenten Nordeas nettsider var nede i flere timer.
Ifølge IDG.se ble det aldri utbetalt penger fra bankene etter kravene han skal ha fremsatt. Ved tenåringens hjem i byen Växjö skal politiet ha foretatt en rekke beslag i datautstyr.
Den siste tiden har det vært flere større tjenestenektangrep med krav om løsepenger. Det er ikke kjent om forholdet i Sverige har noen sammenheng med lignende eksempler i andre land.
Den ende-til-ende-krypterte e-posttjenesten ProtonMail i Sveits ble nylig hardt rammet. Da angrepene også rammet selskapets datasenterleverandør og internettilbyder, valgte de å betale. Det hjalp ikke stort.